દર વર્ષે ૨૪ માર્ચને વિશ્વ ક્ષય દિન તરીકે ઊજવવામાં આવે છે. આ વર્ષનો વર્લ્ડ હેલ્થ ઓર્ગેનાઈઝેશનનો સંદેશો *”વિશ્વને ટીબી મુક્ત કરવા માટે આગેવાનોની જરૂર છે”* તે મુજબ દાહોદ જિલ્લા ક્ષય કેન્દ્ર દ્વારા આજ રોજ તા.૨૭/૦૩/૨૦૧૮ મંગળવારના રોજ સવારમાં આશરે ૦૯:૦૦ કલાકે જનસમુદાયમાં ક્ષય (TB) રોગ અંગેની જાગૃતિ લાવવા માટે રેલીનું આયોજન કરવામાં આવ્યું આ રેલીનું પ્રસ્થાન કલેક્ટર જે.રંજીથકુમારના અધ્યક્ષ સ્થાને કરવામાં આવ્યુ, જેમાં દાહોદ જિલ્લા વિકાસ અધિકારી સુજલ માયાત્રા, દાહોદ નગર પાલિકા પ્રમુખ સંયુક્તાબેન, મુખ્ય જિલ્લા આરોગ્ય અધિકારી ડો.વી.એચ.પાઠક, સિવિલ સર્જન ડો. આર.એમ.પટેલ, જિલ્લા ક્ષય અધિકારી ડો.પી.આર.સુથાર, ઝાયડસ હોસ્પિટલ અને મેડિકલ કોલેજ દાહોદના CEO મૌલેષ શાહ, તાલુકા હેલ્થ ઓફિસર ડો.આર.ડી.પહાડિયા, NGO દોસ્ત સંસ્થાના ડો. ચૌધરી વિગેરે એ લીલી ઝંડી આપી આ રેલીને પ્રસ્થાન કરાવ્યું હતું.